b"\n_START_ARTICLE_\nInstitut Pere Vives i Vich\n_START_SECTION_\nEdifici\n_START_PARAGRAPH_\nEs tracta d'un edifici de planta moderna format per diferents cubs que es superposen un als altres constituint una activa composici\xc3\xb3 funcional que respon al car\xc3\xa0cter pr\xc3\xa0ctic de l'edifici. L'element m\xc3\xa9s emprat en la construcci\xc3\xb3 \xc3\xa9s el ciment armat que configura la totalitat de les parets i suports. L'edifici consta de 28 aules, tres despatxos i instal\xc2\xb7lacions esportives._NEWLINE_L'edifici fou constru\xc3\xaft en uns terrenys que pertanyien a la fam\xc3\xadlia Vives, descendents del General Vives, igualad\xc3\xad que va impulsar l'aviaci\xc3\xb3 espanyola; d'aqu\xc3\xad el nom de l'Institut."